OZNÁMENIE KOMISIE EURÓPSKEMU PARLAMENTU A RADE o realizácii strategického vykonávacieho plánu pre európske partnerstvo v oblasti inovácií zamerané na aktívne a zdravé starnutie /* COM/2012/083 final */





OZNÁMENIE KOMISIE EURÓPSKEMU PARLAMENTU A RADE o realizácii strategického vykonávacieho plánu pre európske partnerstvo v oblasti inovácií zamerané na aktívne a zdravé starnutie OBSAH 1........... Úvod.............................................................................................................................. 3 2........... Strategický vykonávací plán............................................................................................ 4 3........... vytvorenie potrebného podporného rámca....................................................................... 5 3.1........ Podpora na úrovni EÚ.................................................................................................... 5 3.1.1..... Vhodný regulačný rámec................................................................................................. 5 3.1.2..... Účinné mechanizmy financovania..................................................................................... 7 3.1.3..... Trh: základňa pre podporné údaje, údaje a inovatívne myšlienky...................................... 9 3.2........ Podpora na vnútroštátnej, regionálnej a miestnej úrovni.................................................. 10 4........... začatie činností v teréne................................................................................................. 11 4.1........ Aktivácia „výziev na prijatie záväzku“............................................................................ 12 4.2........ Referenčné miesta......................................................................................................... 12 5........... Monitorovanie a hodnotenie pokroku............................................................................ 13 6........... dohľad nad účinnou realizáciou..................................................................................... 14 7........... Záver........................................................................................................................... 16 Zoznam skratiek AAL – Samostatný život s pomocou inej osoby (Ambient Assisted Living) CIP – Program pre konkurencieschopnosť a inovácie COM – Komunikácia DFA – Univerzálne navrhovanie (Design for all) EIP – Európske partnerstvo v oblasti inovácií EIT - Európsky inovačný a technologický inštitút EP – Európsky parlament EFRR – Európsky fond regionálneho rozvoja EÚ – Európska únia FP7 – Rámcový program pre výskum HDP – Hrubý domáci produkt HLY – Zdravé roky života (Healthy Life Years) IKT – Informačné a komunikačné technológie KIC – Znalostné a inovačné spoločenstvá 1. Úvod Starnutie obyvateľstva je jedným z najzávažnejších problémov v Európe. Podľa súčasných odhadov sa počet Európanov vo veku 65 rokov a viac počas najbližších 50 rokov takmer zdvojnásobí, a to z 87 miliónov v roku 2010 na 148 miliónov v roku 2060[1]. Tento vývoj predstavuje výzvu pre verejné orgány, tvorcov politiky, podniky a neziskový sektor, a to predovšetkým preto, že sa objavuje v čase rastúceho tlaku na verejné rozpočty, stáleho poklesu počtu zdravotníckych pracovníkov[2] a narastajúceho dopytu starších ľudí po produktoch a službách v oblasti starostlivosti . Ak sa táto demografická zmena nebude bezodkladne riešiť, bude mať značný dosah na finančnú udržateľnosť systémov zdravotníctva a starostlivosti. Verejné výdavky na zdravie už teraz predstavujú 7,8 % HDP v EÚ a očakáva sa, že do roku 2060 sa verejné výdavky na akútnu zdravotnú starostlivosť a dlhodobú starostlivosť z dôvodu starnutia obyvateľstva zvýšia o 3 % HDP[3]. Podpora aktívneho a zdravého starnutia je dôležitá s cieľom zlepšiť kvalitu života starších občanov, ako aj pomôcť im byť pre spoločnosť prínosom aj v staršom veku a znížiť neudržateľný tlak na systémy zdravotníctva. Komisia začala okrem iných iniciatív s iniciatívou Európske partnerstvá v oblasti inovácií v rámci Únie inovácií, ktorá je jednou z hlavných iniciatív stratégie Európa 2020, s cieľom zrýchliť inovácie na účely riešenia jasne vymedzeného cieľa v rámci významnej spoločenskej výzvy[4]. Európske partnerstvo v oblasti inovácií zamerané na aktívne a zdravé starnutie (ďalej len „partnerstvo“) bolo vybrané ako pilotný projekt na riešenie otázky starnúceho obyvateľstva. Stanovuje cieľ predĺžiť do roku 2020 roky života občanov EÚ prežité v zdraví o dva roky a je zamerané na dosiahnutie trojitého prínosu pre Európu prostredníctvom zlepšenia zdravia a kvality života starších ľudí, zlepšenia udržateľnosti a efektívnosti systémov starostlivosti a vytvorenia rastových a obchodných príležitostí pre podniky[5]. Partnerstvo spája verejné a súkromné zúčastnené strany v snahe o urýchlenie realizácie hlavných inovácií prostredníctvom toho, že ich poverí vykonávaním opatrení na strane ponuky a dopytu v odvetviach a celom systéme inovácií. Partnerstvo nie je ani novým programom alebo nástrojom financovania, ani novým právnym subjektom, a nenahrádza existujúce postupy rozhodovania. Partnerstvo je výnimočnou príležitosťou pomôcť pri dosahovaní politických cieľov stratégie Európa 2020: Únia inovácií, Digitálna agenda pre Európu[6], Program pre nové zručnosti a nové pracovné miesta[7] a Európska platforma proti chudobe a sociálnemu vylúčeniu[8]. Jeho ciele a prístup sú takisto v súlade so zásadami a cieľmi stratégie EÚ v oblasti zdravia „Spoločne za zdravie“[9] a partnerstvo je značným príspevkom zo strany EÚ k dosiahnutiu cieľov Európskeho roka aktívneho starnutia a solidarity medzi generáciami (2012)[10]. Oznámenie je odozvou Komisie na strategický vykonávací plán[11], prvý významný dokument partnerstva. 2. Strategický vykonávací plán Strategický vykonávací plán (ďalej len „plán“), ktorý prijala riadiaca skupina partnerstva v novembri 2011, je zameraný na opatrenia vychádzajúce z troch pilierov: prevencia, skríning a včasná diagnóza; starostlivosť a liečba a aktívne starnutie a nezávislý život. V rámci každého piliera je stanovený tento obmedzený počet špecifických opatrení (pozri tabuľku nižšie), ktoré sa majú realizovať od roku 2012. Tieto tematické piliere dopĺňa súbor prierezových priorít, ako sú rámcové podmienky, podporné údaje a financovanie. Pilier || Oblasť prioritných opatrení || Špecifické opatrenie Prevencia, skríning a včasná diagnóza || Vedomosti o zdraví, splnomocnenie pacienta, programy týkajúce sa etiky a dodržiavania liečby, používanie inovatívnych nástrojov a služieb || Stanovenie inovatívnych riešení na zabezpečenie lepšieho dodržiavania liečby na regionálnej úrovni Individuálna starostlivosť o zdravie || Hľadanie inovatívnych riešení na lepšiu starostlivosť o vlastné zdravie a predchádzanie úrazom u starších ľudí Prevencia a včasná diagnóza zhoršenia funkcií, tak fyzických, ako aj kognitívnych, u starších ľudí || Pomoc pri prevencii zhoršenia funkcií a slabosti Starostlivosť a liečba || Budovanie kapacít a reprodukovateľnosť úspešných systémov integrovanej starostlivosti založených na inovatívnych nástrojoch a službách || Podpora integrovaných modelov starostlivosti v prípade chronických ochorení vrátane používania diaľkového monitorovania na regionálnej úrovni Aktívne starnutie a nezávislý život || Rozšírenie aktívneho a nezávislého života prostredníctvom otvorených a individualizovaných riešení || Rozvoj IKT riešení s cieľom pomôcť starším ľuďom, aby mohli dlhšie ostať samostatnými, aktívnejšími a mobilnými Horizontálne otázky || Tematický trh: inovácie týkajúce sa budov, miest a prostredí vhodných pre starších ľudí || Podpora inovácií pre budovy, mestá a prostredia vhodné a prístupné pre starších ľudí Toto je prvá fáza výsledkov partnerstva. Komisia očakáva, že sa stanovia ďalšie opatrenia, ktorých vykonávanie by malo byť založené na skúsenostiach získaných v tejto prvej fáze. Počas tohto partnerstva by sa okrem toho mala zohľadniť cenná spätná väzba, pokiaľ ide o napredovanie tohto partnerstva v súvislosti s inými EIP. Komisia plán víta a prostredníctvom tohto oznámenia potvrdzuje svoj záväzok plán realizovať. Partnerstvo je príležitosťou urýchliť inovácie a využiť synergie v rámci rôznych priorít a politík a medzi nimi, na úrovni EÚ a na vnútroštátnej a regionálnej úrovni. Partnerstvo zohráva dôležitú úlohu, pokiaľ ide o zabezpečovanie kritickej masy a získavanie politického uznania pre aktívne a zdravé starnutie. Už prinieslo dôležitú pridanú hodnotu vytvorením spoločnej pozitívnej vízie v súvislosti so starnutím a poskytnutím prehľadného rámca pre opatrenia, o ktorých spoločne rozhodli viaceré zúčastnené strany. Výzva do budúcnosti spočíva v preukázaní plnej hodnoty tohto partnerstva. 3. vytvorenie potrebného podporného rámca Konkrétna podpora, ktorá bude potrebná na úspešnú realizáciu opatrení v rámci partnerstva, bude závisieť od konkrétnych projektov predložených v ďalšej fáze. Z diskusií pri príprave plánu jasne vyplynulo, že rozhodujúcim prvkom je silný podporný rámec na európskej, ako aj vnútroštátnej, regionálnej a miestnej úrovni. V pláne sú ako osobitne dôležité uvedené tieto rámcové podmienky: (a) riešenie regulačných otázok, ktoré sa stanovili ako možné prekážky alebo kľúčové predpoklady; (b) podpora vytvorenia spoločnej a silnej základne pre podporné údaje; (c) zosúladenie existujúcich nástrojov financovania a optimalizovanie ich efektívnosti; (d) umožnenie výmeny a postúpenia osvedčených postupov. 3.1. Podpora na úrovni EÚ 3.1.1. Vhodný regulačný rámec Legislatívny návrh Komisie[12] na revíziu právneho predpisu EÚ o ochrane údajov[13] obhajuje potrebu špecifického prístupu k zdravotným údajom, založeného na zabezpečení práva jednotlivcov na ochranu ich osobných údajov, prístupu k nim a ich používania, a to vrátane zdravotných údajov, a vytvorení priestoru pre legitímne záujmy ochrany verejného zdravia, vedeckého výskumu a rozvoja zdravotných služieb. V nedávno prijatej smernici o uplatňovaní práv pacientov pri cezhraničnej zdravotnej starostlivosti[14] sa vytvorila sieť členských štátov pracujúcich na systémoch eHealth, ktorých hlavným cieľom je prispieť k posilnenej cezhraničnej interoperabilite systémov eHealth, pričom sieť bude okrem iného podporovať priority plánu týkajúce sa integrovanej starostlivosti a nezávislého života. Nadobudnutie inovatívnych a prístupných riešení verejnými obstarávateľmi[15] na vnútroštátnej, regionálnej a miestnej úrovni sa určilo ako kľúčový hnací prvok pri urýchlení zavádzania inovácií na trh a návrat investícií k inovatívnym firmám. Komisia prostredníctvom svojej navrhovanej revízie právnych predpisov o verejnom obstarávaní[16] predpokladá vhodnejšie podmienky na inovatívne prínosy, ako je napríklad nový postup pre inovatívne partnerstvá, ľahký ad hoc režim verejného obstarávania pre sociálne služby a jasnejší právny rámec pre spoločné cezhraničné verejné obstarávanie. V budúcom programe Horizont 2020[17] Komisia takisto navrhuje finančnú podporu pre verejné obstarávanie v súvislosti s výskumom a inováciami, ktorá by sa mohla využiť pre toto partnerstvo. Vývoj špecifických stimulačných návrhov na vhodných úrovniach je rozhodujúci na umožnenie vykonania opatrení stanovených v pláne (napr. integrovaná starostlivosť na základe podporných údajov, použitie nástrojov a služieb pre starších ľudí. Ďalším súborom rozhodujúcich rámcových podmienok sú normy a interoperabilné riešenia. Komisia považuje neadekvátne technické normy alebo ich nedostatok za prekážku a zaväzuje sa k podpore vývoja nového rámca EÚ pre testovanie interoperability, označovanie kvality a osvedčovanie eHealth, integrovanú starostlivosť, nezávislý život a riešenia a platformy v súvislosti s aktívnym starnutím. Bude úzko spolupracovať s príslušnými fórami a konzorciami v kontexte nového rámca normalizácie EÚ[18] s cieľom urýchliť prijatie noriem a vývoj, pokiaľ ide o usmernenia pre interoperabilitu, profily a špecifikácie v eHealth (vrátane integrovanej starostlivosti) a nezávislý život. Na podporu systému priaznivých rámcových podmienok Komisia: · zohľadní ciele a priority partnerstva vymedzené v pláne pri revízii príslušných právnych predpisov EÚ, ako napr. predpisu o zdravotníckych pomôckach[19] a návrhu Európskeho aktu bezbariérovosti[20]; · urýchli vývoj noriem na základe mandátov normalizácie v súvislosti s IKT, zastavaným prostredím a uplatňovaním hľadiska bezbariérovosti na základe konceptu univerzálneho navrhovania („design for all“) a navrhne mandáty[21] v oblasti eHealth a nezávislého života. Prvý súbor nových noriem bezbariérovosti by mal byť k dispozícii do roku 2013; · poskytne podporu príslušným zúčastneným stranám na primeraných úrovniach pri vývoji špecifických návrhov stimulov na umožnenie realizácie riešení; · podporí vývoj normalizovanej terminológie, údajov, klinických informácií a liečebných modelov a poskytne podporu aj verejným orgánom pri vykonávaní obstarávania pred komerčným využitím a obstarávania inovatívnych riešení, a to prostredníctvom programov EÚ v oblasti výskumu a inovácií; · bude podporovať prácu so zúčastnenými stranami z verejného a súkromného sektora na účely zlepšenia odhadov potrieb, pokiaľ ide o zdravotníckych pracovníkov, a na účely prispôsobenia zručností a kompetencií novým schémam starostlivosti a novým technológiám; · využije nástroje podľa článku 14 smernice o právach pacientov pri cezhraničnej zdravotnej starostlivosti s cieľom podporiť vykonávanie príslušných opatrení stanovených v pláne. 3.1.2. Účinné mechanizmy financovania Plán je jedným z referenčných dokumentov, ktoré sa majú zohľadniť v procese rozhodovania v rámci príslušných programov a iniciatív EÚ týkajúcich sa financovania v oblasti zdravotnej a sociálnej politiky, výskumu a inovácií, IKT, konkurencieschopnosti a trhového rastu, štrukturálnych a regionálnych politík. Komisia už začala upravovať takéto nástroje a bude v tom systematicky pokračovať s cieľom optimalizovať dosah financovania a plne zohľadní príslušné aspekty plánu, aby prispela k jeho cieľom a celkovej vízii. Komisia už spája moderný a aplikovaný výskum a rozsiahlu validáciu inovácie v súvislosti s opatreniami plánu: · rámcový program v oblasti výskumu a technického rozvoja (RP7) vyčlenil 220 miliónov EUR na výskum v oblasti zdravia, ktorý môže byť pre partnerstvo dôležitý; · časť rámcového programu pre konkurencieschopnosť a inovácie (CIP) týkajúca sa IKT vyčlenila 24 miliónov EUR v pracovnom programe na rok 2012 na opatrenia, ktoré s partnerstvom bezprostredne súvisia; · pracovný plán programu v oblasti zdravia na rok 2012 vyčleňuje 4 milióny EUR na zosúladenie podpory zdravia, najmä pokiaľ ide o existujúce riešenia integrovanej starostlivosti; · Komisia ročne prispieva 25 miliónmi EUR na pracovné programy spoločného programu „Samostatný život s pomocou inej osoby“ (Ambient Assisted Living Joint Programme), ktoré pokrývajú oblasti veľmi dôležité pre partnerstvo. Komisia sa bude usilovať o zintenzívnenie snáh o dosiahnutie cieľa stratégie EÚ v oblasti zdravia[22], ktorým je podpora dobrého zdravia v starnúcej Európe, ako aj zmiernenie nerovností[23] a posilnenie postavenia pacientov. Program Zdravie pre rast navrhnutý Komisiou[24] by mal pokračovať v podpore cieľov a rámca pre činnosti v súvislosti so starnutím obyvateľstva, ako je podrobne opísané v pláne. Komisia navrhla rozhodnutie o strategickom inovačnom programe Európskeho inovačného a technologického inštitútu (EIT) na roky 2014 – 2020[25], v ktorom sa stanovuje „inovácia v oblasti zdravého životného štýlu a aktívneho starnutia“ ako jeden z hlavných tematických okruhov znalostných a inovačných spoločenstiev v rokoch 2014 – 2015. Na podporu efektívneho využívania mechanizmov financovania Komisia: · zabezpečí účinné využívanie finančných prostriedkov vyčlenených na priority plánu partnerstva, najmä časť IKT patriacu pod rámcový program pre konkurencieschopnosť a inovácie v rámci podpory validácie a realizácie služieb, interoperabilitu, zhromažďovanie podporných dokumentov a budovanie kapacít; spoločný program AAL, RP7 pre výskum IKT v roku 2013 a program v oblasti zdravia na roky 2012 – 2013; · pri budúcich pracovných programoch a nástrojoch v oblasti výskumu a inovácií (t. j. Horizont 2020) zohľadní príslušné priority plánu spolu s príspevkami ďalších zúčastnených strán; · navrhla poskytnutie podpory na špecifické opatrenia v súlade so svojimi cieľmi v rámci partnerstva zameraného na aktívne a zdravé starnutie v rozsahu pôsobnosti programu Zdravie pre rast; · navrhla v rámci nástroja „Spájame Európu“, že bude od roku 2014 financovať podporu na zavedenie trans-európskych infraštruktúr digitálnych služieb, ktoré umožnia cezhraničnú telemedicínu/telemonitorovanie[26]. 3.1.3. Trh: základňa pre podporné údaje, údaje a inovatívne myšlienky S cieľom uľahčiť výmenu nápadov a spoluprácu medzi partnermi bez ohľadu na špecifické činnosti predložené v rámci partnerstva Komisia vytvorí platformu na digitálnom základe, otvorenú pre všetky zúčastnené strany („trh“). Platforma pomôže zúčastneným stranám nájsť partnerov, deliť sa o skúsenosti a projekty, mať prístup k mnohým údajom a podporným údajom a napojiť sa na ďalšie platformy v oblasti inovácií a starnutia obyvateľstva. Zainteresovaní aktéri, ktorí nie sú v pozícii mobilizovať dostatočnú kritickú kapacitu s cieľom priameho zapojenia do vykonávania plánu, budú vyzvaní na účasť a prispenie do tohto trhu. Komisia sa domnieva, že na urýchlenie zavádzania inovácií je takisto potrebné zintenzívniť zhromažďovanie a spoločné využívanie kvalitných porovnateľných údajov a podporných údajov, a v rámci podpory vykonávania opatrení plánu spolupracovať na ich analýze a šírení. Komisia: · vytvorí „trh“ s cieľom vytvoriť vzťahy medzi rôznymi aktérmi, podporiť prenos a výmenu dobrých nápadov a postupov a šíriť potvrdené podporné údaje, a to od 2. štvrťroka 2012; · bude prispievať k zhromažďovaniu, kategorizácii a analýze relevantných podporných informácií a údajov a k otvorenému a spoločnému prístupu k nim od roku 2013, s podporou Spoločného výskumného centra a zúčastnených strán partnerstva; · podporovať a umožňovať spoluprácu medzi zúčastnenými stranami pri realizácii špecifického opatrenia plánu, pokiaľ ide o inovatívne a prístupné riešenia pre mestá a regióny, vhodné pre starších ľudí, a to od 2. polroka 2012. 3.2. Podpora na vnútroštátnej, regionálnej a miestnej úrovni Úspech partnerstva bude závisieť od opatrení prijatých na vnútroštátnej, regionálnej a miestnej úrovni. Jednoznačná podpora na týchto úrovniach je preto rozhodujúca. Komisia by rada upozornila členské štáty a regióny na existujúce možnosti v rámci štrukturálnych fondov, pokiaľ ide o podporu výskumu, inovácií a ostatné opatrenia týkajúce sa aktívneho a zdravého starnutia. Patria medzi ne iniciatívy eHealth a investície do reforiem systému zdravotníctva, infraštruktúry[27] a ľudského kapitálu s cieľom zlepšiť zdravotnú prevenciu, diagnózu a starostlivosť. V návrhu balíka pre politiku súdržnosti (2014 – 2020) predloženom Komisiou sa stanovuje aktívne a zdravé starnutie a inovácie ako jedna z investičných priorít balíka, a v tejto súvislosti sa ním poskytuje dodatočný priestor na vytvorenie súčinnosti medzi partnerstvom a štrukturálnymi fondmi. V tomto návrhu je zdravie predpokladanou oblasťou financovania v rámci Európskeho fondu regionálneho rozvoja a Európskeho sociálneho fondu a stanovujú sa v ňom podmienky ex ante vyžadujúce si preukázaný výskum a inovačnú stratégiu pre inteligentnú špecializáciu[28] a vnútroštátnu a/alebo regionálnu stratégiu v oblasti zdravia v čase určovania priorít v súvislosti s výdavkami[29]. Členské štáty sa preto vyzývajú, aby posúdili opatrenia v súvislosti s aktívnym a zdravým starnutím vo svojich operačných programoch na obdobie rokov 2014 – 2020, ktoré môžu pomôcť pri dosahovaní cieľov programov štrukturálnych fondov. S financovaním, ktoré je stále k dispozícii v mnohých programoch v rámci súčasného programového obdobia (predovšetkým aktívne starnutie, zdravotnícka infraštruktúra, e-health), Komisia ďalej vyzýva zúčastnené strany, aby využívali štrukturálne fondy s cieľom dosiahnuť ciele partnerstva. Partnerstvo môže byť stimulované konkrétnymi vhodnými stimulmi, schémami platieb a/alebo náhrad používanými súkromnými a verejnými poskytovateľmi a môže im poskytnúť prínos, a môže stimulovať aktívne využitie inovačného verejného obstarávania (t. j. obstarávanie pred komerčným využitím, verejné obstarávanie inovačných riešení)[30]. Komisia povzbudzuje členské štáty (vrátane príslušných vnútroštátnych a regionálnych orgánov), aby: · pracovali na lepšom zosúladení a súčinnosti svojich nástrojov financovania s iniciatívami financovania EÚ; patria sem programy v oblasti výskumu a inovácií, predovšetkým v súvislosti s príslušnými iniciatívami spoločného programovania a AAL; · zefektívnili využívanie štrukturálnych fondov podľa potreby v súlade s prioritami partnerstva, najmä s ohľadom na: – posilnenie využívania, kvality, interoperability a prístupu k IKT vrátane e-health, a s ohľadom na posilnenie výskumu, technologického rozvoja a inovácií; – podporu sociálneho začlenenia a boja proti chudobe, a to vrátane investovania do infraštruktúry v oblasti zdravia a sociálnych vecí; – podporu opatrení na boj proti diskriminácii starších ľudí tak pri ich prístupe na pracovný trh, ako aj na pracovisku (napr. inovatívne, bezbariérové a vekovo nediskrimačné formy organizácie práce, dlhšie zdravé roky pracovného života); – posilnenie investícií do modernizovania vnútroštátnych a regionálnych zdravotníckych systémov a uprednostňovanie presunu od inštitucionálnej starostlivosti ku komunitnej starostlivosti a posilnenie nezávislého života; · posúdili zaradenie priorít a cieľov partnerstva medzi svoje strategické priority s cieľom využívať štrukturálne fondy; · sa zapojili do činností partnerstva prostredníctvom obstarávania inovatívnejších a efektívnejších riešení; 4. začatie činností v teréne Je nevyhnutné, aby pri realizácii plánu zohrávali dôležitú úlohu zdravotnícke orgány, zoskupenia pacientov, podniky, zdravotnícki pracovníci, starší ľudia a ostatné zúčastnené strany. Účasť v partnerstve je príležitosťou pre všetky zúčastnené strany zapojené na úrovni EÚ, na vnútroštátnej, regionálnej a miestnej úrovni, aby mali výhody z politickej podpory a deľby o riziká, z nižších nákladov na základe vyšších úspor z rozsahu a zo spoločného využívania riešení, a aby zároveň ušetrili čas a úsilie a zvýšili dôveryhodnosť prostredníctvom spoločného zhromažďovania a šírenia podporných informácií. Komisia navrhuje dve rôzne formy realizácie plánu[31]: – vytvorenie a aktivácia „výziev na prijatie záväzku“ – určenie a posúdenie kandidátskych „referenčných miest“. „Výzvy na prijatie záväzku“ budú zamerané na vykonávanie špecifických opatrení plánu, zatiaľ čo „referenčné miesta“ budú slúžiť ako inšpirácia prostredníctvom príkladov existujúcich a úspešných integrovaných riešení pre otázky aktívneho a zdravého starnutia. 4.1. Aktivácia „výziev na prijatie záväzku“ Komisia bola v pláne vyzvaná na aktiváciu „výziev na prijatie záväzku“, pokiaľ ide o špecifické opatrenia stanovené v strategickom vykonávacom pláne[32], otvorených pre všetky zúčastnené strany. Záväzkom sa rozumie merateľný a konkrétny záväzok podporovať opatrenie alebo skupinu opatrení s cieľom splniť ciele a dosiahnuť výsledky stanovené v pláne. Predloží sa na základe „výziev na prijatie záväzku“, pričom bude potrebné splnenie kritérií partnerstva (t. j. zapojenie, inkluzívnosť a partnerstvo, kritická kapacita, splnenie, presadzovanie). „Výzvy na prijatie záväzku“ sa začnú po prijatí tohto oznámenia a ostanú otvorené prinajmenšom počas dvoch mesiacov a budú sa pravidelne opätovne otvárať. Účastníci špecifických opatrení vytvoria akčné skupiny – jednu pre každé konkrétne opatrenie, a prostredníctvom akčného plánu za zaviažu k vykonávaniu niekoľkých činností, ktorých úlohou bude prispieť k hlavnému cieľu. Zúčastnené strany, ktorých záväzky nespĺňajú kritériá, budú pozvané na „trh“ (pozri 3.1.3.) na účely splnenia požiadaviek. 4.2. Referenčné miesta Komisia sa domnieva, že regióny, mestá, integrované nemocnice/opatrovateľské organizácie, ktorých cieľom je poskytnúť komplexný prístup k aktívnemu a zdravému starnutiu založený na inováciách a ktoré môžu poskytnúť podporné dôkazy a konkrétne príklady o ich priamom konkrétnom vplyve, si zaslúžia osobitnú pozornosť ako forma „referenčných miest“. Mohli by značne prispieť k porozumeniu súčinnosti medzi rôznymi opatreniami a pridanej hodnote holistického prístupu. Mali by byť schopné preukázať prelomové riešenia v rámci krátkeho časového obdobia, zo strany partnerov byť hodnotené ako pionieri na základe nezávislej všeobecne prijatej a spoločne dohodnutej metodológie posudzovania, a mali by sa ďalej testovať a prezentovať v širšom meradle. Referenčné miesta by mali vytvoriť koalíciu so zapojením rôznych aktérov, doteraz aktívnych v rámci partnerstva (pracovníci, pacienti, opatrovatelia a rodiny, poskytovatelia technológií, manažéri a poskytovatelia zdravotnej starostlivosti, akademickí odborníci a verejné orgány), a mali by byť ochotné: – realizovať podstatnú časť opatrení plánu integrovaným spôsobom a zaviazať sa k značným investíciám (finančným aj ľudským) zo strany účastníkov ich koalície, – vykonať posúdenie výsledkov a vplyvov podľa spoločného prístupu, deliť sa o skúsenosti a informácie a zabezpečovať, aby boli údaje o výsledkoch a vplyvoch verejne prístupné (voľne dostupné údaje), – spolupracovať s ostatnými aktérmi v celej Európe, – predstaviť zoznam výsledkov, ktoré sa majú dosiahnuť v časovom rámci 2013 – 2015. Na základe výsledkov akčných skupín a referenčných miest sa poskytne spätná väzba s cieľom pomôcť pri prispôsobení a zlepšení rámcových podmienok, ako aj urýchlení prijatia inovácií. To by mohlo okrem iného zahŕňať odporúčania na zintenzívnenie určitých opatrení, koordináciu ukážok a pilotných projektov v určitých oblastiach, preniesť ukážky do ďalších miest, urýchliť tvorbu určitých noriem alebo zoskupiť dopyt a skoordinovať verejné obstarávanie vo vybraných oblastiach. Na účely vykonávania opatrení Komisia: · na konci februára 2012 otvorí „výzvy na prijatie záväzku“ v prípade špecifických opatrení vymedzených v pláne; · do konca februára 2012 otvorí „výzvu na vyjadrenie zámeru“ v prípade kandidátskych referenčných miest; · do roku 2013 zorganizuje v spolupráci so zúčastnenými stranami výber kandidátskych referenčných miest partnerstva. 5. Monitorovanie a hodnotenie pokroku Komisia vytvorí s podporou Spoločného výskumného centra rámec na monitorovanie a hodnotenie. Tento rámec by mal uľahčiť vytvorenie príčinných súvislostí a meranie vplyvov medzi jednotlivými opatreniami vykonávanými zúčastnenými stranami a hlavnými cieľmi partnerstva[33], a mal by spájať špecifické opatrenia plánu s kľúčovými cieľmi partnerstva. Rámec na monitorovanie a hodnotenie bude založený na viacdimenzionálnom prístupe s rôznymi úrovňami a s viacerými ukazovateľmi a cieľmi/špecifickými cieľmi. Vyzve zúčastnené strany vykonávajúce opatrenia, aby každoročne podávali správy o svojom pokroku smerom k dosiahnutiu cieľov a hlavného cieľa partnerstva (+2 zdravé roky života). Tieto správy tiež budú slúžiť ako prínos k pravidelnému podávaniu správ Komisie Európskemu parlamentu a Rade. Na monitorovanie a meranie pokroku Komisia: · s podporou Spoločného výskumného centra vytvorí rámec na monitorovanie a hodnotenie, pričom bude stavať na rôznych opatreniach prijatých zúčastnenými stranami v súlade s oblasťami prioritných opatrení stanovenými v pláne, pričom zohľadnení ich časový plán a povahu; · do začiatku roka 2013 navrhne prvú verziu tohto rámca na monitorovanie a hodnotenie; · bude každoročne podávať správy o realizácii plánu Európskemu parlamentu a Rade, a to od začiatku roka 2013. 6. dohľad nad účinnou realizáciou Počas prvého roka partnerstva sa získalo mnoho skúseností v súvislosti s dohľadom a postupmi vrátane vzťahov partnerstva s existujúcimi iniciatívami a nástrojmi; a najmä v súvislosti s tým, že riadiaca skupina by mala byť účinná a efektívna a zároveň by mala zabezpečovať reprezentatívnosť, s mechanizmami spätnej väzby pre širšie skupiny zúčastnených strán; a aj v súvislosti s potrebou jednoznačných opatrení monitorovania[34]. Tieto skúsenosti viedli k úpravám v oblasti dohľadu v ďalšej fáze tohto partnerstva. Realizáciu plánu bude mať na starosti mnoho rôznych partnerov: tí, ktorí sa zaviažu prijať opatrenia, referenčné miesta, subjekty stanovujúce normy, príslušné iniciatívy, Komisia a orgány členských štátov prostredníctvom napr. svojich programov financovania, právomocí v oblasti regulácie a verejného obstarávania. V rámci špecifických opatrení plánu Komisia spojí akčné skupiny (pozri 4.1), ktoré spoja partnerov zaviazaných k vedeniu prioritných opatrení realizujúcich spoločné ciele, a poskytne príležitosť uskutočňovať rôzne priority plánu prostredníctvom silnejšieho politického vedenia a presadzovania. Akčné skupiny si vytvoria svoje pracovné metódy a dohľad a útvary Komisie budú pri tomto procese pomáhať. Komisia bude od konca roka 2012 každoročne organizovať konferenciu partnerov, ktorá zoskupí zaangažované a zapojené zúčastnené strany partnerstva, s cieľom diskusií a prijímania rozhodnutí o otázkach súvisiacich s realizáciou plánu, budúcimi opatreniami a dohľadom. Súčasná riadiaca skupina splnila svoj počiatočný mandát pri príprave plánu. Stále je však potrebná koordinačná skupina na zabezpečenie strategického prehľadu pokroku a súčinnosti v rámci rôznych akčných skupín. Vzhľadom na súčasné pilotné štádium partnerstva Komisia navrhuje, aby riadiaca skupina ďalej priebežne pokračovala do prvej konferencie partnerov s cieľom zabezpečiť rýchly pokrok počas začiatočnej fázy akčných skupín. Komisia zabezpečí celkové monitorovanie a pravidelné oficiálne podávanie správ Európskemu parlamentu a Rade a interakciu s nimi a bude úzko spolupracovať na posilnenej úrovni s príslušnými zoskupeniami a zástupcami. Útvary Komisie budú pokračovať v úzkej spolupráci s národnými vládami, regiónmi a širokou škálou zúčastnených strán s cieľom realizovať inovatívnu víziu partnerstva a vykonávať opatrenia stanovené v pláne. Na zabezpečenie vykonávania opatrení stanovených v pláne Komisia: · zavedie jednoduchý a flexibilný model dohľadu (akčné skupiny, priebežná riadiaca skupina, konferencia partnerov) na operačné a strategické vedenie dvoch foriem realizácie plánu od prvého štvrťroka 2012; · poskytne správu o pokroku v súvislosti s EIP do roku 2013. 7. Záver Je potrebné, aby európske inštitúcie, členské štáty a všetky zúčastnené strany reagovali spoločne a v rámci svojich príslušných úloh na výzvy, ktoré predstavuje starnutie obyvateľstva. Komisia v tomto oznámení uviedla svoju odozvu navrhnutím ustanovení týkajúcich sa dohľadu nad účinnou realizáciou, navrhla rámec na monitorovanie a hodnotenie na účely zabezpečenia včasného splnenia cieľov a hlavného cieľa, navrhla vylepšenie a rozvoj rámcových podmienok a špecifikovala pridanú hodnotu intervencií EÚ. Na základe realizácie plánu Komisia očakáva významné zrýchlenie inovácií na účely zdravého a aktívneho starnutia a pokrok smerom k dosiahnutiu hlavného cieľa a cieľov partnerstva. Na to sú potrebné nové formy spolupráce medzi mnohými zainteresovanými aktérmi – tými, ktorí sú už zapojení do prípravy plánu, a tými, ktorí sú pripravení zapojiť sa do jeho realizácie. Pri vývoji tohto partnerstva a jeho realizácii sa získali cenné skúsenosti. Komisia bude naďalej pokračovať v zahŕňaní týchto skúseností do svojich návrhov na rozvoj a plánovanie budúcich EIP na riešenie ďalších spoločenských výziev, ako je stanovené v stratégii o Únii inovácií. Komisia počas roka 2013 zorganizuje revíziu všetkých EIP, aby zhodnotila dosiahnutý pokrok. [1] http://ec.europa.eu/eurostat [2] Zelená kniha o pracovnej sile v európskom zdravotníctve, KOM(2008) 725 v konečnom znení z 10.12.2008. [3] Správa o starnutí obyvateľstva 2009: http://ec.europa.eu/economy_finance/publications/publication14992_en.pdf [4] Oznámenia Komisie: „Európa 2020. Stratégia na zabezpečenie inteligentného, udržateľného a inkluzívneho rastu“ KOM (2010)2020 v konečnom znení z 3.3.2010, „Hlavná iniciatíva stratégie Európa 2020. Únia inovácií“ KOM (2010) 546 v konečnom znení zo 6.10.2010. [5] KOM (2010) 546 v konečnom znení o Únii inovácií. [6] Oznámenie Komisie „Digitálna agenda pre Európu“, KOM(2010) 245 v konečnom znení z 26.10.2010. [7] Oznámenie Komisie „Program pre nové zručnosti a nové pracovné miesta: Európsky príspevok k plnej zamestnanosti“ KOM(2010) 682 v konečnom znení z 23.11.2010. [8] Oznámenie Komisie „Európska platforma proti chudobe a sociálnemu vylúčeniu: európsky rámec pre sociálnu a územnú súdržnosť“ KOM(2010) 758 v konečnom znení zo 16.12.2010. [9] Biela kniha Komisie z 23. októbra 2007 „Spoločne za zdravie: strategický prístup EÚ na obdobie 2008 – 2013, KOM(2007) 630 v konečnom znení z 23.10.2007. [10] Rozhodnutie Európskeho parlamentu a Rady č. 940/2011/EÚ zo 14. septembra 2011 o Európskom roku aktívneho starnutia a solidarity medzi generáciami (2012). [11] Strategický vykonávací plán – strategická časť: http://ec.europa.eu/research/innovation-union/pdf/active-healthy-ageing/steering-group/implementation_plan.pdf#view=fit&pagemode=none; prevádzková časť: http://ec.europa.eu/research/innovation-union/pdf/active-healthy-ageing/steering-group/operational_plan.pdf#view=fit&pagemode=none [12] Návrh nariadenia Európskeho parlamentu a Rady o ochrane fyzických osôb pri spracúvaní osobných údajov a o voľnom pohybe takýchto údajov KOM(2012) 11 v konečnom znení z 21.1.2012; Návrh smernice Európskeho parlamentu a Rady o ochrane fyzických osôb pri spracúvaní osobných údajov, KOM(2012)10 v konečnom znení z 21.1.2012. [13] Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov. Ú. v. ES L 281, 23.11.1995. [14] Smernica Európskeho parlamentu a Rady 2011/24/EÚ z 9. marca 2011 o uplatňovaní práv pacientov pri cezhraničnej zdravotnej starostlivosti [15] Inovatívne verejné obstarávanie znamená, že úlohu a riziká popredného zákazníka preberá verejný sektor, pričom zároveň vylepšuje kvalitu svojich služieb a produktivitu. [16] Návrh smernice Európskeho parlamentu a Rady o verejnom obstarávaní, KOM(2011) 896 v konečnom znení z 20.12.2011. [17] Oznámenie o programe Horizont 2020 – rámcovom programe pre výskum a inovácie, KOM(2011) 808 v konečnom znení z 30.11.2011. [18] Strategická vízia pre európske normy: smerom k posilneniu a urýchleniu udržateľného rastu európskeho hospodárstva do roku 2020, KOM(2011) 311 v konečnom znení z 1.6.2011; KOM(2011) 315 v konečnom znení z 1.6.2011, návrh nariadenia o európskej normalizácii. [19] Smernica Rady z 20. júna 1990 o aproximácii právnych predpisov členských štátov o aktívnych implantovateľných zdravotníckych pomôckach (90/385/EHS); smernica Rady 93/42/EHS zo 14. júna 1993 o zdravotníckych pomôckach; smernica Európskeho parlamentu a Rady 98/79/ES z 27. októbra 1998 o diagnostických zdravotných pomôckach in vitro. [20] Komisia v súčasnosti vedie verejné diskusie o vývoji Európskeho aktu bezbariérovosti zahŕňajúcom opatrenia na zlepšenie bezbariérovosti v prípade tovaru a služieb pre všetkých občanov vrátane starších ľudí. [21] K týmto už patrí mandát 376 (požiadavky bezbariérovosti, pokiaľ ide o verejné obstarávanie produktov a služieb v oblasti IKT); mandát 420 (požiadavky bezbariérovosti, pokiaľ ide o verejné obstarávanie v oblasti zastavaného prostredia); mandát 473 (na zahrnutie bezbariérovosti na základe DFA do príslušných normalizačných činností). [22] KOM(2007) 630 v konečnom znení z 23.10.2007. [23] Oznámenie Komisie „Solidarita v oblasti zdravia: zmierňovanie nerovností v oblasti zdravia v EÚ“, KOM(2009) 567 v konečnom znení z 20.10.2009. [24] Návrh nariadenia Európskeho parlamentu a Rady o ustanovení programu Zdravie pre rast, tretieho viacročného akčného programu EÚ v oblasti zdravia na obdobie rokov 2014 – 2020, KOM(2011) 709 v konečnom znení z 9.11.2011. [25] KOM(2011) 822 v konečnom znení z 30.11.2011. [26] Návrh nariadenia o zriadení nástroja „Spájame Európu“, KOM(2011) 665 z 19.10.2011. [27] Na podporu zdravotníckych infraštruktúr je v rámci EFRR celkovo k dispozícii 5,29 miliardy EUR (spolu s opatreniami eHealth v rámci pridelenia finančných prostriedkov vo výške 5,32 miliardy EUR na eGovernment vo všeobecnosti). [28] Rozvoj výskumnej a inovačnej stratégie pre inteligentnú špecializáciu je stanovený ako podmienka ex ante v prípade dvoch tematických cieľov budúcej politiky súdržnosti financovanej v rámci ERDF: podpora výskumu, technologického rozvoja a inovácií (cieľ výskumu a vývoja) a posilnenie prístupu k IKT a ich využívania a kvality (cieľ v oblasti širokopásmových sietí). [29] KOM(2011) 615 v konečnom znení zo 6.10.2011 (príloha IV, body 1 a 10.2) [30] Oznámenie o obstarávaní vo fáze pred komerčným využitím: podpora inovácií s cieľom zabezpečiť trvalo udržateľné verejné služby vysokej kvality v Európe“ KOM(2007) 799 zo 14.12.2007. [31] Online partnerstvo bude umožňovať podávanie správ o pokroku a výsledkoch partnerstva, bude poskytovať inofrmácie o inováciách v oblasti aktívneho a zdravého starnutia a bude zdrojom potvrdených podporných údajov (Cf. http://ec.europa.eu/active-healthy-ageing and Twitter @EIP_AHA). [32] Pozri strategický vykonávací plán. [33] „Trojitý prínos pre Európu“: Lepšie zdravie a kvalita života občanov EÚ, udržateľnejšie systémy starostlivosti a vyššia konkurencieschopnosť a lepšie príležitosti na rast pre spoločnosti EÚ. [34] Pracovný dokument útvarov Komisie „Pilotný projekt európskeho partnerstva v oblasti inovácií zameraného na aktívne a zdravé starnutie: prvé skúsenosti v súvislosti s dohľadom a procesom“, SEK(2011) 1028 v konečnom znení z 1.9.2011.